**Közmeghallgatás 2025. 02. 07.**

**Tisztelt Képviselő-testület tagok, Kedves Megjelentek, Falubeliek!**

Magyarország helyi önkormányzatairól szóló 2011. évi CLXXXIX. (189.) törvény 54. §-a szerint a Képviselő-testület évente legalább egyszer, előre meghirdetett közmeghallgatást tart, amelyen a választópolgárok és a helyben érdekelt szervezetek képviselői közérdekű kérdést és javaslatot tehetnek. A törvény a közmeghallgatás intézményesítésével biztosítja tehát a választópolgároknak, hogy a közmeghallgatás során a közérdekű kérdéseiket a Képviselő-testületnek tehetik fel, és mondhatják el javaslataikat, így azok nem az egyes képviselők, tisztségviselők és az apparátus útján jutnak el a testülethez, hanem közvetlenül. A mai közmeghallgatás során tehát Önöké a szó, most mi, a Képviselő-testület hallgatjuk Önöket, mert az a feladatunk, hogy az Önök által feltett közérdekű kérdéseket, javaslatokat válaszoljuk meg. Természetesen, ha a válasz megadásához vizsgálat szükséges, akkor azt később fogja megadni a testület.

A közügyek, amelyekben Önök érdeklődhetnek, lehetnek olyanok, amelyek a választópolgárok kisebb-nagyobb csoportját, vagy éppen egészét érintik, a döntés viszont más szerv hatáskörébe tartozik, és lehetnek önkormányzati ügyek, amelyekben a helyi önkormányzat önállóan járhat el, amelyeket eldönthet.

**Az Önkormányzat 2024-es évére vonatkozó néhány adat:**

A képviselő – testület a 2024. évi költségvetési rendeletét a 1/2024.(II. 20.) 863.562.397,- forint kiadási és bevételi főösszeggel fogadta el, melyből a működési hiány 115.032.256,- forint.

**Kiadások főösszegei:**

Bér 434.696.926 forint

Járulék 58.782.964 forint

Dologi kiadások 259.325.183 forint

Szociális juttatások 27.600.000 forint

Támogatások 30.786.000 forint

Működési célú pénzeszköz átad. 18.579.324 forint

Felújítás 12.600.000 forint

Beruházás 10.192.000 forint

Kölcsönök nyújtása 1.000.000 forint

Általános tartalék 5.000.000 forint

Céltartalék 5.000.000 forint

**Összes Kiadás: 863.562.397forint**

**Bevételek főösszegei:**

Intézményi működési bevételek 100.256.000 forint

Működési célú támogatások 592.801.991 forint

Közhatalmi bevételek 48.500.000 forint

Felhalmozási bevételek 6.972.150 forint

Működőképesség megőrzését

szolgáló kiegészítő támogatás 65.032.256 forint

Folyószámla hitel keret 50.000.000 forint

**Összes bevétel: 863.562.397 forint**

**2024. év végén a pénztár és a bankszámla egyenlegek a következőképpen alakultak intézményekkel együtt:**

**Az MBH Nyrt.-nél vezetett bankszámláinkon 36.636.378** forint volt ebből az összegből a START munkára kötelezettséggel terhelt 9.226.070 forint.

Valamint Önkormányzatunk rendelkezik még a **Magyar Államkincstárban vezetett forintszámlával**. Ezeken a számlákon a még felhasználható pályázati összegek szerepelnek:

Élhető települések fejlesztése 6.147.980 forint

Belterületi utak fejlesztése 24.142.096 forint

Gondozási központ energetikai felújítása 93.422.851 forint

**Összesen: 123.712.927 forint**

**Pénztárakban intézményekkel együtt 2024.12.31. – én 2.823.955** forint volt.

**Létszámadatok:**

Az önkormányzat létszámadatai 2024. évben a következőképpen alakultak:

Óvoda 16 fő + 2 fő közfoglalkoztatott

Bölcsőde 5 fő

Művelődési ház 2 fő + 3 fő közfoglalkoztatott

Hivatal Engedélyezett létszámkeret 17 fő (tényleges létszám 13 fő) + 2 fő közfoglalkoztatott

Gondozási központ 25 fő + 3 fő közfoglalkoztatott + 3 fő megbízási díjas

Önkormányzat 1 fő polgármester + 6 fő képviselő testületi tag + 4 fő

külső bizottsági tag, + 7 fő munka törvénykönyv. szerint foglalkoztatott, valamin egészségügyi szolgáltatói jogviszonyban 2 fő + 1 fő megbízási díjas

Közfoglalkoztatásban dolgozók 29 fő

Nyári Diákmunkán résztvevő 16-25 év közötti fiatalok 13 fő

2024. évben sikeresen nyújtottunk be pályázatot a helyi önkormányzatok szociális célú tüzelőanyag vásárlásához. **2.936.875** forint támogatást kaptunk, melyhez az önkormányzat **1.635.125** forint önerőt biztosított. Az önkormányzat **960** mázsa zsákos barnakőszenet vásárolt az Ormosszén Zrt.-től. 2024. évi beadott kérelmek alapján **231** család kapott fejenként **17** zsák azaz **4,08 mázsa** barnakőszenet.

Önkormányzatunk továbbá sikeresen pályázott 3 alkalommal rendkívüli önkormányzati támogatásra. **24.143.227** forint támogatást kaptunk, melyből a szállítói tartozásokat lehetett kiegyenlíteni.

Biztosítottuk a rászoruló gyermekek szünidei étkeztetését. **2.275.440** forint támogatásban részesültünk.

**Határozati javaslat I.:**

Gádoros Nagyközség Önkormányzat Képviselő-testülete az önkormányzat 2024. évi költségvetéséről szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

**Határozati javaslat II.:**

Gádoros Nagyközség Önkormányzat Képviselő-testülete az önkormányzat 2025. évi költségvetéséről szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

Gádoros, 2025. február

Dr. Szilágyi Tibor

polgármester

Tisztelt Megjelentek!

Kérem, amennyiben kérdést szeretnének megfogalmazni, úgy először mondják be a nevüket.

Köszönöm szépen!