**Munkaügyi igazgatás:**

A 2024. évi közfoglalkoztatás programok március 1-én indultak. Ekkor kezdődött a START Mezőgazdasági Mintaprogram 13 fővel, a START Közúthálózat Karbantartás Mintaprogram 11 fővel, a START Helyi Sajátosságra Épülő Mintaprogram 5 fővel.

**2024. szeptember 01-jén új Intézményi Hosszabb Időtartamú Közfoglalkoztatás program indult.** A programban 2 fő közfoglalkoztatott dolgozik egyéb segédmunkás munkakörben.

A programban foglalkoztatott adminisztrátor a hivatali dolgozók munkáját segítette. Így különösen: hivatali levelek kézbesítése, ügyfelek tájékoztatása, ügyintézőhöz irányítása, kézi nyilvántartások vezetése voltak a főbb feladatai.

A másik fő közfoglalkoztatott pedig takarítási munkálatokat végzi a hivatal belső és külső épületében. Főbb feladatai: felsöprés, feltörlés, ablakok – ajtók takarítása épületen belül és kívül, szemétesek kiürítése virágok locsolása, fertőtlenítési munkálatok, WC tisztán tartása stb.

A Hosszabb Időtartamú Közfoglalkoztatási program 2025. február 28.-ig tart.

Az intézményi közfoglalkoztatottak munkabére 100%-ban támogatott.

A 2025. évi START Mintaprogramok tervezése a Közfoglalkoztatási keretrendszerben 2024. novemberében kezdődtek.

A lehetséges programok közül a mezőgazdaság, a közúthálózat karbantartás és a helyi sajátosságra épülő mintaprogram témakörét választottuk.

I. START Mezőgazdasági Mintaprogram

A Mezőgazdasági területek nagysága nem változott, így a meglevő állatállomány bővítését terveztük be. Kérelmünket 13 fő foglalkoztatására adtuk be 2024. március 1. napjától 2025. február 28. napjáig.

2024. februárjában a pályázatot elfogadták és a következő összegek felhasználására kaptunk lehetőséget:

Bér és járulék: 22.920.168.- Ft

Beruházási és dologi költség: 3.667.128.- Ft

Mindösszesen: 26.587.296.- Ft

Előleg:

Bérköltség előleg 3.820.028.- Ft

Felhalmozási és működési költség: 3.667.128.- Ft

Működési célú anyagköltség: 3.667.128.- Ft

* Munka-és védőruházat, egyéni védőeszköz: 509.718.- Ft
* Anyag költség: 2.757.000.- Ft
* Egyéb működési célú költség: 400.410.- Ft

Előleg mindösszesen: 2.200.500.- Ft

A programban 30,1687 ha tulajdonlap szerinti terület nagyságból 23,65520 ha területet tervezünk megművelni, legelőnek elkülönített terület 0,7 ha, illetve az állattartás továbbra is 1782 hrsz alatti „Kun-Tanyán” zajlik. A Mintaprogram 13 fővel indult /1 fő munkavezető, 1 fő segédmunkás csoportvezető és 11 fő segédmunkás/ 2024. március 01. - 2025. február 28. között. A mezőgazdasági gépszerelőt az önkormányzat biztosítja.

* őszi búza: 1264 hrsz (2,6871 ha), 1267/1 hrsz (0,4729 ha) Összesen: 3,16 ha.
* őszi árpa: 1873/41 hrsz (4,7769 ha) Összesen: 4,7769 ha
* kukorica: 069/94 hrsz (0,8692 ha), 069/95 hrsz (0,9827 ha), 069/99 hrsz (3,8267 ha), 124/128 hrsz (2,8732 ha) Összesen: 8,5518 ha
* napraforgó: 079/25 hrsz (0,9201 ha), 079/34 hrsz (1,5 ha) Összesen: 2,4201 ha
* lucerna: 1881-1888 hrsz (0,8240 ha), 077/11 hrsz (0,4439 ha), 029/21 hrsz (1,3332 ha), 1046 hrsz (0,0807 ha), 648 hrsz (0,0987 ha), 663 hrsz (0,0854 ha) Összesen: 2,8659 ha
* fűszerpaprika: 069/94 hrsz (1 ha) Összesen: 1 ha
* zab: 023/16 hrsz (0,6945 ha) Összesen: 0,6945 ha
* cirok: 1025 hrsz (0,05 ha) Összesen: 0,05 ha
* legelő: 1873/41 hrsz (0,7 ha) Összesen: 0,7 ha

Az 1583 hrsz. kertben (Bajcsy-Zsilinszky u. 110.) fokhagymát 0,045 ha, illetve szamócát 0,045 hektáron vetettünk. A 466 hrsz. kertben (Nagy utca 56.) 0,018 ha paradicsomot, 0,018 ha paprikát és uborkát 0,01 ha termesztettünk a korábbi években felállított fóliasátrakban, illetve itt folytatjuk a palántanevelést is. Folytattuk az 1782 hrsz. (Újvárosi részi tanya 197.) alatt az állattartást is, különös tekintettel a szaporulat hízlalására és továbbra is saját állományból növelnénk az anyaállatok számát. Várható szaporulat: sertés: 60 db, juh: 30 db.

2024. december 31-én 1 db fias kocával, 2 db kocával és 5 db malaccal és 20 db süldővel rendelkezünk. Értékesítettünk eddig 47 db sertést. Juh állományunk pedig 2024. december 31-én 24 db anyajuhból, 1 db tenyészkosból és 13 db bárányból áll. Eddig eladásra került 7 db juh.

Programunkban csökkentettük a kézi munkaerővel végezhető feladatokat, mivel a közmunkába bevonható munkanélküliek száma folyamatosan csökken. A csökkentés nagyságával növeltük a takarmánynövények termelésének területét, ezzel párhuzamosan növelni kívánjuk az anyajuh és sertés állományunkat, illetve a szaporulat hízlalására törekszünk, ezért a takarmánynövényeket saját felhasználásra termesztjük. A gyümölcs és zöldségféléink egy részét /majdani képviselő-testületi határozat alapján/ szociális alapon kiosztjuk, más részét a helyi gyermekélelmezés részére térítés ellenében átadjuk, a felesleget pedig értékesítjük, kerülve a piactorzító hatást. A Mintaprogramban a legnagyobb bevétel eddig az élő állatok értékesítéséből származik. Ebből fedezzük a különböző takarmány kiegészítők megvásárlását, illetve az idei termés betakarításáig a takarmánypótlást és a szükséges állategészségügyi szolgáltatást. Ily módon történik a közfoglalkoztatásból származó bevételek visszaforgatása a programba.

Értékesítési Adatok:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Értékesítési Összesítő Nyugta** | | | | | | | | | | | | | |
| **2024.01.01-2024.12.31.** | | | | | | | | | | | | | |
| **Megnevezés** | | | **Mennyiség egység** | | | **Mennyiség** | | **Bruttó Átlagár** | | | **Érték** | | |
| *Szamóca* | | | *kg* | | | *52,13* | | *1591.789.- Ft* | | | *82.980.- Ft* | | |
| *Uborka* | | | *kg* | | | *220,80* | | *505.- Ft* | | | *111.610.- Ft* | | |
| *Paprika* | | | *kg* | | | *278* | | *310.431.- Ft* | | | *86.300.- Ft* | | |
| *Paradicsom* | | | *kg* | | | *50* | | *300.- Ft* | | | *15.000.- Ft* | | |
| *Fokhagyma* | | | *kg* | | | *3,8* | | *1.000.- Ft* | | | *3.800.- Ft* | | |
| *Lecsó Paprika* | | | *kg* | | | *40,8* | | *300.- Ft* | | | *12.240.- Ft* | | |
| *Őrölt paprika* | | | *kg* | | | *268,2* | | *4.491,89.- Ft* | | | *1.204.725.- Ft* | | |
| ***Összesen*** | | |  | | |  | |  | | | ***1.516.655.- Ft*** | | |
| **Értékesítési Összesítő Szállító** | | | | | | | | | | | | | |
| **2024.01.01-2024.12.31.** | | | | | | | | | | | | | |
| **Megnevezés** | | **Mennyiség** | | | **Mennyiség egység** | | | | **Bruttó Átlagár** | | | | **Bruttó Érték** |
| *Fokhagyma* | | *26* | | | *kg* | | | | *1500.- Ft* | | | | *39.000.- Ft* |
| *Kukorica* | | *10,45* | | | *t* | | | | *6.000.- Ft* | | | | *607.000.-Ft* |
| *Árpa* | | *101,9* | | | *q* | | | | *5.798.- Ft* | | | | *590.720.- Ft* |
| *Paprika* | | *8,5* | | | *kg* | | | | *500.- Ft* | | | | *4.250.- FT* |
| ***Összesen:*** | |  | | |  | | | |  | | | | ***1.240.970.-Ft*** |
|  | |  | | |  | | | |  | | | |  |
| **Értékesítési Összesítő Élő Állat (5%)** | | | | | | | | | | | | | |
| **2024.01.01-2024.12.31.** | | | | | | | | | | | | | |
| **Megnevezés** | **Darabszám** | | | **Mennyiség egység** | | | **Élő súly** | | | **Bruttó Átlagár** | | **Bruttó Érték** | |
| Élősertés | 47 | | | db | | | 6.296 kg | | | 659,90.- Ft | | 4.154.705.- Ft | |
| Juh | 7 | | | db | | | 242,5 kg | | | 1612,165.- Ft | | 390.950.- Ft | |
|  |  | | |  | | |  | | |  | |  | |
|  |  | | |  | | |  | | |  | |  | |
| **Összesen** |  | | |  | | |  | | |  | | **4.545.655.- Ft** | |
|  |  | | |  | | |  | | |  | |  | |

|  |  |
| --- | --- |
| Búza értékesítés | 2.321.443.- Ft |
| Napraforgó érékesítés | 985.215.- Ft |
| *Összesen:* | ***3.306.658.- Ft*** |

A hosszú száraz nyári napok és csapadék hiánya miatt a kultúrnövényeknél vártnál jóval kevesebb lett a termés.

START Közúthálózat Karbantartás Mintaprogram

Kérelmünket 11 fő foglalkoztatására adtuk be 2024. március 1. napjától 2025. február 28. napjáig. 2024. februárjában értesítették az Önkormányzatot, hogy a pályázatot elfogadták és a következő összegek felhasználására kaptunk lehetőséget:

Bér és járulék: 18.923.856.- Ft

Beruházási és Dologi költség: 2.195.659.- Ft

Mindösszesen: 21.119.515.- Ft

Előleg:

Bérköltség előleg 3.153.976.- Ft

Felhalmozási és működési költség: 2.195.659.- Ft

* Munka- és védőruházat, egyéni védőeszköz: 404.959.- Ft
* anyagköltség: 1.790.700.- Ft

Előleg mindösszesen: 795.659.- Ft

A programban folytattuk a belterületi útjaink kátyúzását, belterületi útalap megerősítését 9 km szakaszon. Az útburkolatok az idők folyamán, a megnövekedett forgalom miatt erősen elkátyúsodtak. Közlekedés biztonságát elősegítő, járművekben okozható kár megelőzése érdekében, a kátyúk körbevágását, az útalap megerősítését, a kátyúk újra aszfaltozását és a keletkező törmelék elszállítását valósítottuk meg. 37 km hosszan folytattuk az útpadkák nyesését a csapadékvíz elvezetése érdekében. Ez közlekedésbiztonság szempontjából fontos, hiszen az útszélen felgyülemlett nagy mennyiségű víz növeli a balesetveszély lehetőségét. /vízre felfutó autókerék, vízzel lecsapott szélvédő pár másodpercre veszélyesen csökkenti a látási viszonyokat, a magasabban fekvő útpadkára az autóval felfutva szintén balesetveszély keletkezik/. A feladat elvégzése leginkább kézi eszközökkel történik. Az utak környezetének karbantartása a növényzet rendszeres gondozása elengedhetetlen a rendezett község képének kialakításához. Kézi eszközökkel történik a feladat végrehajtása. Balesetveszély forrását csökkenti az út fölé lógó faágak eltávolítása, az útszakaszok beláthatóságát csökkentő fák, bokrok visszavágása. A levágott gallyak darálásra kerülnek (2 t) a helyszínen. Parlagfűmentesítést is megtörtént az ajánlott időszakokban 10.000 m2-en. Terveink között szerepel megrongálódott járdák javításának folytatása (ennek helyszínei a tavasszal derülnek ki, mivel a télen megrongálódott részeket kell kijavítani). A járdák felületei az elmúlt években rongálódtak, koptak, amelyek a járófelület töréséhez és süllyedéséhez vezettek. A járdák karbantartásával, javításával, új járdaszakaszok építése, javítása Gádoros közigazgatási területén 100 folyóméteren valósulna meg, a biztonságos gyalogos közlekedés érdekében és elengedhetetlen a rendezett község képének kialakítása miatt.

A munkavégzés során 11 fő végzi a feladatokat a község különböző területein. A feladatok komplexek. Az első két hónapban, illetve 2025. januárban, februárban 7 fő az útmentifák metszését végzi, majd egyidejűleg végzik a padkanyesést, a kátyúzást és a gallyazást 4-7 fő segédmunkás májustól októberig. A járdák javításán 3 segédmunkás dolgozott május, június augusztus hónapban. Gallydarálás 3-5 fő segédmunkással valósult meg, július, szeptember, február hónapokban.

III. START Helyi Sajátosságra Épülő Mintaprogram

Kérelmünket 5 fő foglalkoztatására adtuk be 2024. március 1. napjától 2025. február 28. napjáig a község különböző területeire.

2024. februárjában a pályázatot elfogadták és a következő összegek felhasználására kaptunk lehetőséget:

Bér és járulék: 8.524.260.- Ft

Beruházási és dologi költség: 1.604.163.- Ft

Mindösszesen: 10.128.423.- Ft

Előleg:

Bérköltség előleg: 8.524.260.- Ft

Felhalmozási és működési költség: 1.604.163.- Ft

Munka- és védőruházat, egyéni védőeszköz: 255.619.- Ft

Működési célú anyagköltség: 1.272.604.- Ft

Egyé Költség: 75.940.- Ft

Előleg mindösszesen: 866.125.- Ft

A Helyi Sajátosságra épülő programban tovább kívánjuk folytatni az eddig megkezdett tevékenységünket. A mintaprogramban 5 fő (5 segédmunkás) 2024. március 01-től 2025. február 28-ig tartó foglalkoztatását terveztük a következő feladatokra:

Kossuth utca 15. külső kerítés készítése, asztalosipari munkák (raklap 20 db), pad javítása, készítése 10 db, szerszámok javítása, újranyelezése. A 2024. évben térkő gyártása helyett betonoszlopot és drótkerítést készítünk (300 m), amiből 250 m a 1267/4 hrsz. alatti Szappanos Mihály Sporttelepen helyezünk ki, a megmaradt 50 m pedig a 1025 hrsz. (Nagy utca 45.) szám alatti önkormányzati ingatlanon fogjuk felhasználni. Ezeken a helyeken vagy nincs, vagy elhasználódott és cserére szorulnak a kerítés elemek. Cirokseprű kötést is terveztünk (50 db). A régi seprű állomány cserére szorul, fölösleget pedig az intézmények között osztanánk ki.

Az elkészített termékeinket nem értékesítjük, hanem elsősorban a településen kívánjuk beépíteni értéket teremtve a településünkön.

Munkálatok üteme:

2024.03-05. hónapban: 2 fő raklapot és drótfonatot gyártott, illetve 3 fő betonoszlopot.

2024.06-07. hónapban: Kossuth utca 15. Tájház és Filagória külső kerítésének elemeinek elkészítése és kihelyezése.

2024.08-10. hónapban: 1267/4 hrsz Szappanos Mihály Sporttelepen 250 m hosszan kerítés lerakása, illetve 1025 hrsz 50 m hosszan kerítés lerakási munkálatok.

2024.11 - 2025.02.28. 3 fő közfoglalkoztatott cirokseprűt köt. Tervezett mennyiség 50 db. Seprűcirok alapanyagot a mezőgazdasági programban termeltük meg.

2024.11. – 2025.02 hónapban 2 fő közfoglalkoztatottnak padelemek és szerszámok javítása lesz a feladat.

Fontos kiemelni azt is, hogy mind a három START-os Programban (Mezőgazdaság, Szociális, Helyi Sajátosságokra Épülő Program) foglalkoztatott közfoglalkoztatott személyek munkabére 100%-ban támogatott.